  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Быдыӟым Аткай ожын воромн нунал азьын Ижкарысь 72 номеро школаын нимысьтыз ожгар ужрадэ пыриськем Иван Рыловлы сӥзем «Геройлэсь партазэ» усьтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Иван Рылов ас вакытаз та школаез йылпумъяз. 2022-тӥ арын нимысьтыз ожгар ужрадын службазэ нуиз. 6-тӥ тулыспалэ 2023-тӥ арын Луганск Калык Элькунын секыт ожмаськонын бырыны шедиз. Батырлыко ефрейторез Мужество орденэн пусйизы (бырем бераз). « Мон ачим ожгарчи, мынэсьтым адӟем карыса, пимы но школа бере службае мыноз шуыса малпаз. Пичи дырысеныз ик суворовской училищее пыремез потэ вал. <…> Данъяськисько, кунмес зэмос утисез будэтӥмы шуыса. Со туж умой вала вал: служба вань служба, долг вань долг, соин ик сое Атыкай музъем азьын кышка тэк быдэсъяз » ожгарчилэн атаез Геройлэн партаез сьӧрын ӟеч дышетскись, школаез азинтон понна сюлмысь тыршись пиналъёс гинэ пукозы. Тодэ вайытом, азьвылгес «Геройлэсь партазэ» Дэбес ёросысь школаын, Ижкарысь кӧня ке школаосын усьтӥзы ни. «Геройлэн партаез («Парта Героя») дышетон ӵектос дышетскисьёслы батырлыко улосчиоссы сярысь вера. Школа партаос вылын геройёс сярысь ивортодэтэз нимлыко порталэ чӧлсконпусэн вань QR-код вань.   Тегъёс: нимысьтызужрад тодынвозён школаос Ижкар Удмуртия  